Tamién trató d'asonsañar a Mehmet ampliando los territorios d'Exiptu pel sur, conquistando Darfur y tratando d'ocupar Etiopía, nun intentu por controlar tol calce del Nilu. En 1875, ocupó Hamasien (zona na actual Eritrea). Empecipióse entós una guerra abierta na que l'exércitu exipciu terminó per ser derrotáu y, anque de fechu dende 1877 Exiptu nun caltuvo'l control de la zona, nun foi hasta 1884 que se robló la paz.